Zborovske harmonije 2025- 33. revija pevskih zborov društev upokojencev 2025
2025-03-26 18:00 (Europe/Paris) | Maribor center / Unionska dvorana Maribor
Zborovske harmonije 2025- 33. revija pevskih zborov društev upokojencev 2025
Unionska dvorana maribor
sreda, 26. 3. 2025,
ob 18. Uri
Nastopili bodo:
1. Ženski komorni zbor društva invalidov maribor
2. Mešani oevski zbor du zg. Velka
3. Mešani pevski zbor du li – pe, pekre – limbuš
4. Ženski pevski zbor du malečnik
5. Mešani pevski zbor du ruše
6. Mešani pevski zbor du slivnica
Vstopnine ni!
Vljudno vabljeni!

Povezava do originalnega članka

Pisatelj za katedrom: Sebastijan Pregelj
2025-03-26 18:00 - 20:00 | 2025281080x1350px2928129
DAN EVROPSKIH AVTORJEV
PISATELJ ZA KATEDROM: SEBASTIJAN PREGELJ
Sreda, 26. marec 2025 // 18:00 // Pedagoška fakulteta Univerze v Mariboru (predavalnica 0.27)
Mladinski kulturni center Maribor (MKC Maribor) bo v sklopu literarnega programa MKC ČRka skupaj s partnerji obeležil Dan evropskih avtorjev. V sredo, 26. marca 2025, bo v predavalnici 0.27 Pedagoške fakultete Univerze v Mariboru gostoval Sebastijan Pregelj. Za kateder bo sedel ob 18. uri, dogodek je brezplačen in odprt za javnost.

Ob branju knjig je mogoče neizmerno uživati in pri tem narediti nekaj dobrega zase, za svojo samozavest in celostno rast, vendar sodobni tržni mehanizmi mlade napeljujejo k hitreje dostopnim in manj zahtevnim virom užitka. Evropska komisija je zato dala pobudo za Dan evropskih avtorjev, s katero želimo mlajše generacije dodatno spodbuditi k branju knjig ter jim pomagati odkriti raznolikost in bogastvo evropske literature. Pobudi se s pričujočim dogodkom pridružujemo tudi Filozofska fakulteta Maribor (Oddelek za slovanske jezike in književnosti), Pedagoška fakulteta Maribor, Slavistično društvo Maribor in Mladinski kulturni center Maribor – literarni program MKC Črka, ki smo združili moči in v goste povabili priljubljenega pisca Sebastijana Preglja.
Pisatelj bo gostoval na Pedagoški fakulteti Univerze v Mariboru v sredo, 26. marca 2025, ob 18.00, v predavalnici 0.27. Pogovor z avtorjem bo vodila dr. Dragica Haramija, nastop bo namenjen študentom Pedagoške in Filozofske fakultete, članom Slavističnega društva Maribor, odprt pa bo tudi za ostalo javnost.

Foto: osebni arhiv

O GOSTU DOGODKA:
Sebastijan Pregelj (1970) je eden osrednjih slovenskih prozaistov srednje generacije, ki se ob ustvarjanju za odrasle plodovito in odmevno posveča tudi pripovedništvu za otroke in mladino. Doslej je objavil 8 romanov, 4 zbirke kratke proze in 15 knjig za otroke.
Za svoja literarna dela je prejel več priznanj in nagrad. Njegovi romani so prevedeni v nemški, angleški, italijanski, švedski, hrvaški in makedonski jezik. Njegove kratke zgodbe so bile uvrščene v različne antologije v slovenskem, nemškem, češkem, angleškem in poljskem jeziku. Leta 2021 se je z angleškim prevodom romana roman Kronika pozabljanja uvrstil na seznam 49 nominirancev za mednarodno literarno nagrado Dublin Literary Award. Z angleškim prevodom romana V Elvisovi sobi se je 2025 še drugič uvrstil med nominirance za nagrado Dublin Literary Award.
VLJUDNO VABLJENE & VABLJENI!

Dodatne informacije: petra.kolmancic@mkc.si
Dogodek organizirata Pedagoška fakulteta Maribor in MKC Maribor – Literarni program MKC Črka. Program MKC Črke finančno omogoča Mestna občina Maribor. Dogodek spada v sklop javnih prireditev, ki jih sofinancira Javna agencija RS za knjigo.

Povezava do originalnega članka

Sprehajanje misli: MEDVRSTNIŠKO NASILJE – pandemija moderne družbe
2025-03-26 18:00 - 20:00 | Maribor center / Večnamenska dvorana
Medvrstniško nasilje je problematika, ki pesti našo družbo že veliko časa. Čeprav ni nov pojav, je pa (predvsem) zaradi vpliva interneta in socialnih omrežij vse bolj pogost in pereč problem. Z njim se srečujejo ne le posamezne skupine, ampak ima vpliv na celotno družbo. Na okrogli mizi bomo spoznali zgodbo Line, ki je kot odrasla oseba postala posredna žrtev ene izmed oblik medvrstniškega nasilja. S pomočjo sogovornikov, strokovnjakov iz različnih področij, bomo govorili o pomembnosti prepoznavanja problematike, razumevanju pomena in posledicah nasilnih dejanj na posameznika in okolico, predvsem pa bomo spodbujali zavedanje, da je medvrstniško nasilje problem celotne družbe in da mora vsak od nas prevzeti svoj del odgovornosti.
Vabljeni vsi – mladi, starši, profesorji, pedagogi, babice, dedki, mediji, učitelji, mentorji in trenerji, da se nam pridružite na okrogli mizi in skupaj z nami vzpostavite dialog. Začnimo pri sebi, da bomo ustvarili bolj prijazen svet za nas, naše otroke in vse zanamce.
Pogovor bo vodila Lina Petrović, društvo Hiša!.
Gostje pogovora bodo: prof. dr. Katja Košir, mag. psih. Sandra Terplan in Tomaž Podbevšek, prof.

Povezava do originalnega članka

ŠtudenTeater: Kurbenhaus – PREMIERA
2025-03-26 20:00 | IntimniOder.GT22
IntimniOder.GT22
Kurbenhaus. Ena predstava, štiri telesa, ki ne pomenijo nič več kot blago. Ko bordel zapre svoja vrata in se kačji plesi prenehajo, se prava zabava šele prične.
Avtorji in nastopajoči:
Vida Volk, Tian Fras, Rebeka Drev, Lia Belšak
Produkcija: Moment
Vstopnice: 8 / 5 / 0 EUR, moment.si/samopostrezna/
Več informacij o predstavi TUKAJ.

Povezava do originalnega članka

Srečanje s pesnikom B. Gombačem in rokerski sprehod
2025-03-27 09:00 - 12:00 | Maribor center / Univerzitetna knjižnica Maribor
Kulturni dnevnik 2024/2025
Univerzitetna knjižnica Maribor v Kulturnem dnevniku sodeluje pri informacijskem opismenjevanju osnovnošolcev – Kako nastane knjiga. Program izvaja slovenski pesnik, pisatelj, dramatik in knjižničar UKM Borut Gombač. Učenci se seznanijo z avtorjevo idejo za nastanek pesmi/knjige, ki jo preko delavnice nadgradijo z informacijami o sodelujočih pri nastanku knjige (pisatelj, ilustrator, urednik, založnik, tiskar).
V nadaljevanju sledi rokerski sprehod po mestnem jedru, ki ga pripravlja skupina Rajzefiber.
Od Lačnih Franzov do Nece Falk, od Pohorje Express do Preporoda, vsi ti so v svojih pesmih na svoj način postavili spomenik našemu mestu. »Rokerski sprehod« popelje učence po kotičkih mesta, kjer besedila, ki jih pojejo, niso le odpeti verzi, ampak dobijo tudi sliko, svoj pomen.
Naj bo mesto »na severu te male domovine« še »tak fejst noro«, in četudi je Drava včasih spominjala na »reko puno klora«, naša ljubezen do njega je bila vedno iskrena in trdna »kot dravski most«. Sprehodimo se skozi čisto pravo rokersko mesto.
Kulturni dnevnik je projekt, ki ga organizira Narodni dom Maribor in je za organizirane šolske skupine, brezplačen projekt, ki je nastal z namenom, da spodbudimo šolajočo se mladino k lastnemu angažmaju in ustvarjanju ter obisku kulturnih ustanov, hkrati pa jim omogočimo, da čim bolje spoznajo različne poklice s področja kulture.

Povezava do originalnega članka

Mariborski slikar Eduard Lind
2025-03-27 09:00 - 2025-05-31 12:00 | Maribor center / Pokrajinski arhiv Maribor
S čopičem skozi čas: Eduard Lind in življenje mariborskih meščanov
V Kinu Partizan, ki je del Pokrajinskega muzeja Maribor, je na ogled izjemna postavitev, posvečena življenju in delu Eduarda Linda (1827–1904), priznanega mariborskega slikarja druge polovice 19. stoletja. Ob obeležitvi 120. obletnice njegove smrti razstava prinaša edinstven vpogled v bogat opus portretista, ki je mojstrsko ovekovečil podobe mariborskega meščanstva ter postal pomemben kronist svojega časa.
Slikarska tehnika Eduarda Linda, ki slovi po foto-realistični natančnosti, mu je omogočila, da je konkuriral celo sodobni fotografiji. Njegovi portreti županov in uglednih meščanov, ki so delovali v ključnih mestnih institucijah, so danes pomemben del mariborske dediščine. Poleg portretov je ustvarjal tudi sakralne podobe, krajine in restavratorska dela, kar ga uvršča med vsestranske umetnike svoje dobe.
Postavitev razstave je zasnovala dr. Valentina Bevc Varl, kustodinja in umetnostna zgodovinarka, ki je v večletnem raziskovanju Lindove zapuščine razkrila številne nove vidike njegovega dela. Posebno vrednost razstavi dajejo štiri doslej neznana Lindova dela, ki so zdaj prvič na ogled javnosti. Razstavo dopolnjuje monografija Eduard Lind, slikar mariborskega meščanstva (1827–1904), ki razkriva fascinantne podrobnosti iz njegovih osebnih beležnic in celovit pregled njegovega ustvarjanja.

Razstava je na ogled od torka do sobote, med 10. in 18. uro.

Povezava do originalnega članka

Robotika na presečišču umetnosti in dediščine
2025-03-27 16:30 - 19:00 | Maribor center / Muzej najstarejše trte na svetu
Pridružite se nam na edinstveni delavnici, kjer bomo skupaj z robotko Lili in robotskim psom raziskovali inovativne meje med tehnologijo, umetnostjo in dediščino. Delavnico bo vodila dr. Maša Jazbec iz Katapult Robotika, ki bo skozi praktične primere prikazala, kako se prepletajo sodobne tehnologije in zgodovinski odzivi na našo kulturno dediščino.
Dogodek je namenjen kulturnim delavcem iz vseh žanrov in disciplin, ki želijo spoznati, kako lahko digitalne tehnologije obogatijo njihovo delo ter vsem ostalim, ki jih zanima vpliv digitalnih tehnologij na ustvarjalne procese in področje kulture.
Začetek delavnice je na Trgu svobode ob 16.30, z nadaljevanjem v Vetrinjskem dvoru v dvorani Vetrinjc BarCoda.

Povezava do originalnega članka

Ustvarjanje & Queer Hangout
2025-03-27 17:00 - 20:00 | Kulturni inkubator
Ekipa Maribor skozi rožnata očala vabi na Družabni večer, ki bo v četrtek, 27. 3. 2025, ob 17.00, v prostorih Kulturnem inkubatorju (Koroška cesta 18).
Na druženju bosta na voljo tudi dva aparata za izdelovanje značk v velikosti 25 mm in 44 mm. Motiv značke si lahko pripraviš že doma, lahko pa na delavnici. Vsi materiali bodo na voljo brezplačno.
Vzporedno z delavnico bo potekalo druženje Kokic in iger, kjer ne bo, kot že pove naslov dogodka, manjkalo ne kokic ne iger. Svojo najljubšo igro lahko udeleženci_ke prinesejo tudi s seboj.
Igre, ki so na voljo: Barking Kittens, 𝗘𝘅𝗽𝗹𝗼𝗱𝗶𝗻𝗴 𝗞𝗶𝘁𝘁𝗲𝗻𝘀, Cards Against Heteronormativity, 𝗗𝗼𝗯𝗯𝗹𝗲, Pride Playing Cards, 𝗪𝗶𝘇𝘇𝗮𝗿𝗱, 6 vzame!, 𝗖𝗮𝘁𝗮𝗻, Uno in Enka, 𝗗𝗶𝘅𝗶𝘁, Fake Artist goes to New York, 𝗟𝗶𝗴𝗿𝗲𝘁𝘁𝗼, Coup, Story Cubes.
Vabljene_i

Povezava do originalnega članka

Rokodelstvo, Igre & Queer Hangout
2025-03-27 17:00 - 20:00 | Kulturni inkubator
Pomlad se vrača in z njo se vračajo tudi rokodelske delavnice! 😋
V četrtek 27. 3. ob 17. uri bomo skupaj preživljale_i čas v ustvarjanju in igranju različnih družabnih iger. 🌱
🌻 Druženje bomo začele_i s šivanjem in vezenjem, seveda tudi s spomladanskimi motivi. Materiale zagotovimo me_i, prav tako mentorsko podporo, tako da predznanje ni potrebno.
🌈 Na druženju bosta na voljo dva aparata za izdelovanje značk v velikosti 25 mm in 44 mm. Motiv značke si lahko pripraviš že doma, lahko pa na delavnici. Vsi materiali bodo na voljo brezplačno.
🍿 Vzporedno z delavnico bo potekalo druženje Kokic in iger, kjer ne bo manjkalo ne kokic ne iger. Svojo najljubšo igro lahko udeleženci_ke prinesejo tudi s seboj.
Igre, ki so na voljo: Barking Kittens, 𝗘𝘅𝗽𝗹𝗼𝗱𝗶𝗻𝗴 𝗞𝗶𝘁𝘁𝗲𝗻𝘀, Cards Against Heteronormativity, 𝗗𝗼𝗯𝗯𝗹𝗲, Pride Playing Cards, 𝗪𝗶𝘇𝘇𝗮𝗿𝗱, 6 vzame!, 𝗖𝗮𝘁𝗮𝗻, Uno in Enka, 𝗗𝗶𝘅𝗶𝘁, Fake Artist goes to New York, 𝗟𝗶𝗴𝗿𝗲𝘁𝘁𝗼, Coup, Story Cubes.
Vabljene_i 💕

Povezava do originalnega članka

Alica v papirnati deželi 15+
2025-03-28 17:00 | Velika dvorana
po motivih Lewisa Carrolla / 45 min

Predstava Alica v papirnati deželi je poklon svetu knjig in pisateljem, kot je Lewis Carroll.
Naša Alica, ustvarjena iz papirja, je kot lik iz sanj, lov za zajcem z uro pa je kot tekma s časom … In zdi se, da v njej zmeraj zamujamo.
Tako vsi mi – ne le v obdobju odraščanja, ampak tudi v različnih življenjskih okoliščinah – ugotovimo, da smo včasih nenavadni: preveliki ali premajhni, včasih celo nezmožni razumeti logiko ali pravila drugih. Ta svet se nam zdi čuden ali celo krut. Toda osrednja točka raziskovanja tega sveta smo mi. Mi, ki poskušamo odgovoriti na vprašanje, kdo smo.
Kajti svet se oblikuje skozi naše oči in z odsevom nas samih v drugih.

Nakup kart

Povezava do originalnega članka

Šivilja in škarjice 3+
2025-03-28 17:00 | Velika dvorana
Dragotin Kette / 35 min

Čudežne škarjice hrustalke, ki pomagajo dobri Bogdanki in uničijo bogastvo hudobne grajske gospe, oživijo pred gledalčevimi očmi, iz blaga pa počasi rastejo tudi grad, drevesa in gozd. Bogdanka, punčka iz cunj, pripoveduje o večnem sobivanju dobrote in hudobije, kjer pa, kot se v pravljicah spodobi, zmaga dobro. Najbolj znano Kettejevo delo za otroke z vpeljavo sanjskih podob predstavi tudi nekaj avtorjeve prelepe poezije z bogatim jezikom.
Predstava je primerna tudi za prvo triado OŠ

Nakup kart

Povezava do originalnega članka

Marko Tušek: Opazovanje
2025-03-28 18:00 - 2025-04-26 13:00 | Maribor center / artKIT, Glavni trg 14, Maribor
Odprtje samostojne razstave Marka Tuška: Opazovanje
Vabljeni na odprtje samostojne razstave Opazovanje slovenskega umetnika, slikarja, oblikovalca in fotografa Marka Tuška, ki bo v petek, 28. marca 2025, ob 18. uri v razstavišču artKIT. Marko Tušek gradi in ustvarja umetniška dela, ki so odvrgla platno kot nosilec slike in se razvila v trodimenzionalno ploskovno blaginjo slikarskega telesa. Pogled nas popelje v prostorske zlate sledi, pri čemer nas telesa slik nagovarjajo s svojo vizualno življenjsko silo, estetsko jakostjo raznoterih reliefnih lepot in stilne kompozicijske barvitosti elementov.

Povezava do originalnega članka

Območne revije odraslih pevskih zborov Maribor 2025
2025-03-28 19:00 - 2025-03-30 22:00 | Maribor center / Unionska dvorana, Maribor
Območne revije odraslih pevskih zborov Maribor 2025
Območne revije odraslih pevskih zborov Maribor 2025, Unionska dvorana Maribor

PETEK – 28.3.2025, ob 19.00
MEPZ DR. Pavel Turner FramVS AllegroKKID RačeMOPZ MalečnikMEPZ HočeMOPZ KUD PoštaMECEPZ SV. Marko MarkovciVS A Cappela

SOBOTA – 29.3.2025, ob 19.00
MEPZ KUD Z. AntoličičVS Fantje SV. AneVS VirtusŽEPZ Nove KBMMOPZ Slava KlavoraVA Elinor

NEDELJA – 30.3.2025, ob 19.00
MEPZ ODD. za glasbo PEF UMMEPZ KUD Angel Besednjak MOVS KUD UrbanMEPZ KUD CodaVS Fantje na vasi KZ Hugo Wolf APZ Maribor
Povezava do originalnega članka

Območne revije odraslih pevskih zborov Maribor 2025
2025-03-28 19:00 - 2025-03-30 22:00 | Društvo Trafika in Društvo Hiša!

Smrt in mleko
2025-03-28 20:00 | IntimniOder.GT22
IntimniOder.GT22

Smrt in mleko je. Je predstava. Je avtorski projekt in je kolektivno delo skupine, ki preko zgodb, podob in ubadanja s samim seboj raziskuje odnos do začetkov, koncev in vsega, kar smo pustili za sabo.

Avtorski kolektiv: Luka Piletič, Rok Kravanja, Tilen Kožamelj, Zoran Petrovič, Tončica Knez
Produkcija: Moment, Hiša otrok in umetnosti
Vstopnice: 8 / 5 / 0 EUR, https://moment.si/samopostrezna/
Več informacij o predstavi TUKAJ.

Povezava do originalnega članka

IZŠTEKANI NIET – V bližini ljudi
2025-03-28 20:00 - 22:00 | Maribor center / Narodni dom Maribor
Koncert v Narodnem domu
Niet z godalnim kvartetom Vijolice in klaviaturistom Blažem Avsenikom prinašajo koncertno poslastico v sklopu turneje V bližini ljudi.
Ob 40. obletnici delovanja bodo oživeli svoj akustični program iz projekta Izštekani na Valu 202, združili stare uspešnice in predstavili osem novih skladb, vključno s pesmijo V bližini ljudi. Ne zamudite glasbenega potovanja skozi preteklost in sedanjost legendarne skupine.
Vstopnice:

22 EUR v predprodaji
26 EUR na dan koncerta

Povezava do originalnega članka

JAZZelnica: Nina Strnad Jazz Band
2025-03-28 20:00 - 22:00 | Okolica / Mariborska cesta 26, 2352 Selnica ob Dravi
Jazz koncert
Nina Strnad, ena najbolj suverenih in priznanih vokalistk resne glasbe pri nas, se po več kot dvajsetletni karieri in številnih uspehih na tujih ter domačih odrih širši javnosti predstavlja z avtorsko glasbo.
Njena glasba čutno in iskreno opisuje osebno zgodbo odraščanja od mladega dekleta, ki jo je želja, da bi z glasbo osvojila svet, peljala v tujino, do zrele ženske, ki je skozi ustvarjanje našla sebe in svoje mesto na domačih tleh.
Nastopajoči:

Nina Strnad – vokal,
Jaka Kopač – alt saksofon,
Tomaž Gajšt – trobenta,
Kristijan Krajnčan – bobni,
Blaž Jurjevčič – klavir,
Jošt Lampret – kontrabas.

Povezava do originalnega članka

KREATIVNICA - Medgeneracijska delavnica ročnih del
2025-03-29 10:00 - 12:00 | Maribor center / Grajska kavarna, vhod s Trga svobode
KREATIVNICA – Medgeneracijska delavnica ročnih del
Na ustvarjalnih delavnicah, namenjenih vsem starostnim skupinam, bomo obujali znanje ročnih del, spoznavali nove tehnike in se mojstrili v kreativnem izražanju.
Na začetnem srečanju bomo izdelovali rože iz blaga. Delavnico bo vodila Nina Logar, ustvarjalka blagovne znamke recikliranih oblačil Ninarozina.

Povezava do originalnega članka

HARFA 20. STOLETJA
2025-03-29 19:00 | Maribor center / Sodni stolp, Pristan 8, 2000 Maribor
Koncert Leto Križanič Žorž
Leto Križanič Žorž (2001) sodi med najprodornejše mlade harfistke, kar potrjuje impresivna zbirka nagrad in priznanj – med njimi kar 17 prvih mest na državnih in mednarodnih tekmovanjih. Od leta 2012 je osvojila vsa državna tekmovanja TEMSIG, trikrat z osvojenimi 100 točkami in vsakokrat s posebnimi priznanji za najboljše izvedbe.
Leta 2024 je znova dokazala svojo virtuoznost, ko je s prvim mestom in priznanji za najboljšo izvedbo skladbe slovenskega avtorja utrdila sloves najboljše harfistke svoje generacije.

Povezava do originalnega članka

Ukročena Trmoglavka
2025-03-29 20:00 - 21:00 | Maribor center / Narodni dom Maribor
Najbolj nora komedija zmešnjav

2 igralca, 37 likov in Marjan
Pripravljeni na noro gledališko dogodivščino, polno smeha, napetosti in preobratov? Dva snubca, eno dekle in trmoglavka, ki zmeša vse načrte.
Pridružite se najbolj nori komediji, kjer vas čakajo ljubezenski zapleti, preobleke in neskončne zmešnjave. Večer bo poln glasbe, petja in smeha, v svetu, kjer nič ni tako, kot se zdi.
Opozorilo: smeh je zagotovljen! Ukročena trmoglavka vas bo presenetila v povsem novi preobleki!
Vstopnica: 18 EUR

Igrata: Tadej Pišek in Jernej Čampelj
Glasba: Marjan Peternel
Režija: Tatjana Peršu
Produkcija: Zavod GODOT in Zavod VELIKI UP
Organizator: Narodni dom Maribor

Povezava do originalnega članka

Koncert Paul Grem
2025-03-29 20:00 - 23:00 | Koncert Paul Grem
Koncert skupine Paul Grem v KGB-ju 29.3.2025.
Vabljeni na koncert skupine PAUL GREM!
Brata Mitja in Marko Stropnik, Andrej Rot, Dušan Sagadin Duco ter Patrik Grbac prihajajo iz različnih glasbenih voda (Tinkara Kovač, Rudi & the cool vibes, Matjaž Jelen band, Ptice,Špičikuc Orchestra, Danilo Kocjančič Friends, Bluesback …). Združeni v skupino Paul Grem se izražajo s preprostimi, surovimi melodijami, kitarskimi solažami in brutalno življenjskimi ter osebno izpovednimi besedili. Po njihovih žilah teče blues, country in rock s primesmi popa. Konec leta 2022 so izdali njihov prvi album Luč preteklosti. Med njimi sta skladbi Omama ter Hladen dan, ki sta bili med 50 najbolj predvajanimi skladbami na Valu 202. Tudi na Radiu SI se od izdaje albuma vsako leto znajdejo na lestvici najbolj med predvajanimi slovenskimi izvajalci.
Člani skupine:

Dušan Sagadin Duco – Vokal & kitara
Marko Stropnik – Kitara
Andrej Rot – Kitara
Patrik Grbac – Bas
Mitja Stropnik – Bobni

Ne zamudite – pridite, poslušajte, začutite!

Povezava do originalnega članka

Koncert Paul Grem
2025-03-29 20:00 - 23:00 | paul-grem-visit-maribor-pohorje-slovenia-slovenija-1

Vse najboljše, ELVIS - Oto Pestner & Uroš Perić
2025-03-30 19:00 - 21:00 | Okolica / Mariborska cesta 26, 2352 Selnica ob Dravi
Doživite glasbeni spektakel, ki vas bo popeljal v zlata leta rock’n’rolla in obudil spomine na nepozabno zapuščino Elvisa Presleya. Elvis, vse najboljše in hvala!
Vsi vemo, da je Elvis še vedno živ in da bodo njegove pesmi za vekomaj zapisane v naših srcih. 8. januarja 2025 bi Kralj praznoval svoj 90. rojstni dan, zato vas vabimo, da v družbi Ota Pestnerja in Uroša Perića skupaj praznujemo ob nepozabnih melodijah in hitih kot so “Can’t Help Falling in Love”, “Suspicious Minds”, “In the Ghetto”, “Hound Dog” in drugih …
Oto in Uroš sta velika oboževalca Elvisa. Pestner je Kralju v spomin posnel dvojni album z naslovom “Spomini na Elvisa”, kjer je predstavil Elvisove najlepše pesmi v originalu ter v slovenski verziji. Govori se tudi, da sta Elvis in Oto v sorodu, o čemer boste več izvedeli na koncertu.
Prav tako je Elvis tisti, ki je Uroša navdušil nad igranjem klavirja. Čeprav je Elvis Kralj rock’n’rolla, so njegove pesmi čudovite tudi v bolj jazzovski izvedbi, predvsem, če za aranžmaji stoji virtuoz, pevec in pianist, ki s svojim markantnim glasom in širokim karizmatičnim nasmehom navdušuje poslušalce po celem svetu.
Povezava do originalnega članka

Ogled filma »Gaza: How to Survive a War Zone in pogovor«
2025-04-01 18:00 | PEKARNA MAGDALENSKE MREŽE
1. 4. 2025 ob 18.00, Pekarna Magdalenske mreže
Dnevi boja proti izraelskemu apartheidu

Ogled filma »Gaza: How to Survive a War Zone« in pogovor

V torek, 1. 4. 2025, te ob 18.00, v okviru dnevov boja proti izraelskemu apartheidu, vabimo v Pekarno Magdalenske mreže na ogled britanskega dokumentarnega filma Gaza: How to Survive a War Zone (rež. Jamie Roberts, Yousef Hammash, 2025, Hoyo Films, 59 min) in pogovor po njem.

Film skozi oči treh otrok in mlade ženske prikazuje vsakodnevno življenje v Gazi tekom izraelskega genocida. Trenutki normalnosti in upanja so prekinjeni z rednimi bombnimi napadi in vsesplošnim uničenjem.

Dokumentarec, ki je nastal po naročilu BBC-ja, je BBC zaradi pritiskov Izraela po nekaj dnevih umaknil z BBC iPlayerja.

Filmu bo sledil pogovor o medijskem poročanju o izraelskem genocidu nad palestinskim ljudstvom, cenzuri in strategijah boja in upanja.

Boj proti izraelskemu apartheidu je tesno povezan s širšimi boji za pravičnost, svobodo, enakost in dostojanstvo po vsem svetu. Izraelski genocid nad 2,3 milijona Palestincev na okupiranem in obleganem območju Gaze je svetu razkril brutalnost naseljenskega kolonializma, militariziranega kapitalizma in vpletenosti Zahoda v sistemsko zatiranje. Palestinski boj, ki ima korenine v več kot stoletju upiranja naselbinsko-kolonialnemu zatiranju, še naprej navdihuje gibanja proti rasni, staroselski, podnebni, spolni in gospodarski nepravičnosti. Preoblikovanje življenja onkraj zatiranja je revolucionarno dejanje. Omogoča nam, da ohranimo upanje, obnovimo svojo odločnost ter začrtamo prihodnost pravičnosti in osvoboditve.

Dogodek organiziramo Pekarna Magdalenske mreže, Slovenska filantropija in Amnesty International Slovenije.

Povezava do originalnega članka

Predstavitev otroške pesniške zbirke Ko mal'ca jezik kaže
2025-04-01 18:00 | Viteška dvorana Pokrajinskega muzeja Maribor
Vabljeni ste, da se ob izidu nove pesniške slikanice KO MAL’CA JEZIK KAŽE pridružite duhovitemu pogovoru z avtorico Alenko Bervar, ilustratorko Veri Kovačević in urednico Nevenko Richter Peče.
Srečanje bo v torek, 1. 4. 2025, ob 18. uri v Viteški dvorani Pokrajinskega muzeja v Mariboru.
Prvoaprilskemu popoldnevu bo dodal prav poseben čar tudi kulturni program.
Nastopili bodo otroški pevski zbor osnovne šole Prežihovega Voranca Maribor pod vodstvom prof. Jasmine Petek, na klavirju jih bo spremljala Maja Brvar, na bobne bo zaigral Klemen Brvar. Prisotne bosta pozdravila mlada Lea Kotolenko in Žan Kotolenko s kitaro.
Pesniška slikanica KO MAL’CA JEZIK KAŽE prinaša razigrane rime, nagajive like in male življenjske modrosti, ki bodo razveselile tako otroke kot odrasle. S prebiranjem teh pesmic vstopite v svet zabavnih pripetljajev, kjer radovedna kura vtika kljun, sraka išče popolno pričesko, živali volijo župana in veverica speče preveč slastne piškote!

Pegule
2025-04-01 20:00 - 21:30 | Maribor center / Narodni dom Maribor
Komedija
Elvira in Ugo sta reven zakonski par, ki zaradi deložacije ostane na cesti. Da v strašnem zimskem viharju ne bi zmrznila, se zatečeta v bogataško vilo, ki jo je lastnik, kot kaže, v paniki zapustil. Kot se spodobi za dva razsodna človeka v stiski, se najprej spreta na življenje in smrt, zatem pa nenadoma pozvoni pri vratih. Na Elviro in Uga se usuje ves kriminal in zločin tega sveta.
Komedija v tradiciji commedie dell’arte z duhovitimi dialogi in songi. Z odlično igralsko in glasbeno ekipo.
Pegula je člouk, ka razmišlja strašno malo,
najrajši ne bi mislu neč, če bi se dalo,
pegula je člouk, ka si je napravu škuodu
že s tem, da je na svetu, že s tem, da se je rodu …
pegula jst, pegula ti, pegule smo usi …
In naj živijo pegule! Na njih ta svet stoji!
Iztok Mlakar
Igrajo: Iztok Mlakar, Vesna Pernarčič/Marjuta Slamič, Urška Taufer, Peter Harl, Ilija Ota
Glasba v živo: David Šuligoj, Roman Kobal, Matjaž Švagelj
Režija: Vito Taufer
Produkcija: Avditorij Portorož – Portorose

Povezava do originalnega članka

Izdelava 3D figuric
2025-04-02 18:00 - 22:00 | Kulturni inkubator
BREZPLAČNE DELAVNICE
IZDELAVA 3D FIGURIC
Odkrijte neomejene možnosti 3D printerjev
Sreda, 2. april 2025 // 18:00-22:00 // Kulturni inkubator
Vabimo na delavnico izdelave 3D figuric, ki bo potekala v Kulturnem inkubatorju (Koroška cesta 18, Maribor) v sredo, 2. aprila 2025, med 18. in 22. uro. Namenjena je ustvarjalnim osebam, ki se želijo potopiti v umetnost barvanja in 3D tiska
predvidene aktivnosti:

barvanje miniatur, ki si jih lahko brezplačno izberete na dogodku;

spoznavanje različnih tehnik za 3D tisk, kot sta FDM in DLP;
učenje priprave plastične figure za barvanje, uporabo osnovnega spreja in učenje tehnike zenitnega senčenja;
podporo pri pravilni rabi čopiča.

Vse potrebščine bodo udeleženci dobili na delavnici, potrebujejo le dobro voljo. Obstaja možnost, da se popackate z barvo, zato oblecite primerna oblačila. Vaša ustvarjalnost ne bo omejena – pobarvanim junakom boste na koncu dodelili edinstvene karakteristike, jih postavili v svet igre Mordheim in se pomerili z drugimi udeleženci. Delavnico bomo zaključili z razstavo, kjer boste predstavili svoje stvaritve. Vse miniature boste odnesli domov – kot umetniške mojstrovine za razstavo ali za igranje namiznih iger.
VEČ INFORMACIJ IN PRIJAVE
Delavnica je brezplačna, so pa dobrodošle predhonde prijave, ki jih zbiramo po elektronski poši lina.valant.sicanovic@mkc.si.
Vabljena, vabljen.

Povezava do originalnega članka

Trio Anthology
2025-04-02 19:30 | Dvorana Union, Maribor
Cena vstopnice: 19,00 – 11,00 EUR

19 EUR; 11 EUR (upokojenci in invalidi), 5 EUR (študenti, dijaki)
Družinska vstopnica: 17 EUR (odrasli), 5 EUR (otrok)

Programska knjižica 2024/2025
Nino Rota: Trio za klarinet, violončelo in klavir
***
Marc-Anthony Turnage: Sprevod za Chrisa
Ludwig van Beethoven: Trio za klarinet, violončelo in klavir v Es-duru, op. 38

Trije kongenialni inštrumentalisti, Daniel Ottensamer, prvi klarinetist Dunajskih filharmonikov in eden najbolj iskanih virtuozov na klarinetu, violončelist Berlinskih filharmonikov Stephan Koncz in pianist Christopher Traxler, sestavljajo Trio Anthology, znotraj katerega gradijo obsežen in edinstven projekt, ki se osredotoča na snemanja in razvija repertoar za ta nevsakdanji instrumentalni sestav. Zaprtje koncertnih prizorišč med epidemijo je te tri Dunajčane primoralo, da so si vzeli predah med nastopi na svetovnih koncertnih odrih in namesto tega preživeli veliko časa skupaj. Izkazalo se je, da so imeli srečo v nesreči, saj so pri tem prišli do novih spoznanj, odkrili pozabljeno glasbeno literaturo in ustvarjali novo. In iz tega se rojeva nova obsežna antologija.
V Mariboru bodo zaigrali edini klavirski trio francoskega skladatelja Gabriela Fauréja, v katerem bo violino zamenjal klarinet. Domnevno naj bi bil Debussyjev sodobnik ob pisanju te skladbe že skoraj povsem gluh, česar pa ob poslušanju čudovitih melodij ne zaznamo. Nino Rota, ki se ga pogosto omenja kot izključno filmskega skladatelja, se je v resnici preizkusil v mnogih žanrih, tudi v komorni glasbi, in je celo napisal skladbo za pričujočo zasedbo. Trio je rezultat njegovega zadnjega ustvarjalnega obdobja in vsebuje prepoznavne značilnosti Rotovih zrelih del. Angleški sodobni skladatelj Marc-Anthony Turnage je skladbo Sprevod za Chrisa, prav tako izvirno napisano za klarinet, violončelo in klavir, posvetil spominu na svojega preminulega prijatelja violončelista. Potrtost je izrazil s pomočjo počasnega kromatičnega gibanja, ki vzbuja umirjen, celo srhljiv občutek. Pri nas manj znane kompozicije Turnagea so razpete med modernizmom in tradicijo ter z edinstveno mešanico jazzovskih in klasičnih slogov navdušujejo občinstvo najrazličnejših okusov. Koncert bo sklenil Beethovnov trio, ki ga je skladatelj priredil iz svojega Septeta v Es-duru, in je verjetno že v izhodišču predvidel, da part violine lahko prevzame tudi klarinet.

Povezava do originalnega članka

Fotografska razstava: Med ulico in intimo
2025-04-03 10:00 - 2025-04-24 10:30 | Maribor center / Vodni stolp
URŠKA GRADIŠNIK
Kurator: Jure Kravanja, mojster fotografije
Fotografinja Urška Gradišnik nam skozi fotografsko razstavo pokaže svojo sposobnost tankočutnega pripovedovanja zgodb s pomočjo vizualnega medija kot je fotografija. Urška Gradišnik iz Slovenske Bistrice je amaterska in ljubiteljska fotografinja, ki se s fotografijo ukvarja dobrih deset let. Je aktivna članica Društva fotografov Svit iz Celja, kjer je pridobila večino svojega znanja s strani kolegov fotografov.
Poleg aktivnega sodelovanja v klubih, se je udeležila kar nekaj izobraževanj v Sloveniji in tujini, zelo rada pa se uči iz svojih lastnih izkušenj. Aktivno sodeluje na fotografskih natečajih v Sloveniji in tujini, kjer je dobila številna priznanja in nagrade. S pridobljenimi natečaji in nagradami si je pridobila fotografski naziv F1, ki je podeljen s strani Fotografske zveze Slovenije. Urški fotografija predstavlja željo po ustvarjanju, ki pravi, da je eno najglobljih hrepenenj človeške duše. Ustvarja za sebe in svojo dušo, največkrat na potovanjih ali pod studijskimi lučmi, kjer se igra s svetlobo in linijami človeškega telesa.
Z zaključenimi serijami fotografij »Evfemistična družba«, »Love story« in »Nogomet« nam prikaže svoje stališče in odnos do problemov sodobne družbe, ki na eni strani podajajo interpretacijo kot vizualne upodobitve različnih načinov, kako ljudje v družbi pogosto uporabljajo evfemizem ali »mehčanje jezika« za obravnavo ali maskiranje resničnosti, ki je lahko neudobna, kontroverzna ali socialno občutljiva. Na drugi strani pripoveduje o ciklu odnosa, njegovih vzponih in padcih ter o končnem pomenu družine za osebno rast in razvoj, kjer rdečo nit predstavlja telefon kot simbol odtujitve drug od drugega.
Poleg serij nam avtorica prikaže potovanje v razne fotografske žanre. V žanru poulične fotografije umetnica raziskuje temo človeka kot figure v prostoru. V pokrajini uporablja figuro človeka, da prikaže razmerje med ljudmi in okoljem, v katerem se nahajajo. Gledalcem pripoveduje zgodbe o različnih vidikih človeške izkušnje v odnosu do fizičnega prostora, od osamljenosti in premišljevanja do vztrajnosti in interakcije z okoljem. Z umetniškim aktom fotografinja izpostavlja ne le fizično lepoto telesa, temveč tudi globlje elemente človekovega izražanja in čustvene izpovedi. Z uporabo igre svetlobe in sence se ustvarja močan vizualni kontrast, ki poudarja oblike in črte telesa, daje pa tudi globino in teksturo podobi.

Povezava do originalnega članka
